Daniel Radcliffe

Dr **Daniel Jacob Radcliffe** (* 23. Juli 1989 z Fulham, London) isch e britische Schauspiiler. Bekannt woren isch er dur d Darstellig vum Harry Potter in dr Verfilmige vu dr glyychnamige Roman vu dr Joanne K. Rowling.

## Läbe un Karriere
Dr Daniel Radcliffe isch z London as einzig Chind vum Literaturagänt Alan George Radcliffe un dr Casting-Agänti Marcia Jeannine Gresham geb. Jacobson uf d Wält chuu. Syy Vater isch Proteschtant un stammt vu Nordirland, syy Mueter isch Jidi, ihre Nooname *Gresham* isch e Anglisierig vu *Gershon*.. Dr Daniel Radcliffe sälber isch Atheischt.

Dr Daniel Radcliffe het scho anne 1999 im Alter vu zeh Johr in dr britische Färnsehproduktion *David Copperfield*, ere Verfilmig vum Roman vum Charles Dickens, dr jung David Copperfield gspiilt. Syy Kinodebüt het er 2001 gee in dr John-le-Carré-Verfilmig *Der Schneider von Panama* as Lyynwandsuhn vu dr Jamie Lee Curtis un em Geoffrey Rush.

2001 isch dr Radcliffe wäg em große Erfolg vu *Harry Potter und der Stein der Weisen* glyych wie syyni beide Schauspiilkollege Emma Watson un Rupert Grint, wu d *[[Harry Potter#Hermine Granger|Hermine Granger]]* un dr  *[[Harry Potter#Ron Weasley|Ron Weasley]]* spiile, schnäll wältbekannt wore. Au in dr Furtsetzige *Harry Potter und die Kammer des Schreckens* (2002), *Harry Potter und der Gefangene von Askaban* (2004), *Harry Potter und der Feuerkelch* (2005), *Harry Potter und der Orden des Phönix* (2007) un *Harry Potter und der Halbblutprinz* (2009) het er wider d Hauptroll gspiilt. S letscht Buech vu dr Serie *Harry Potter und die Heiligtümer des Todes* wird in zwee Film ufdeilt, dr erscht Deil isch 2010 in d Kino chuu, drzweet Deil isch fir 2011 blant. Dr Radcliffe het au dr Maps gspiilt im Film *December Boys*.

Im Novämber un Dezämber 2002 isch dr Radcliffe e Iberraschigsgascht in e baar Vorstellige vu dr Komödie *The Play What I Wrote*, wu vum Kenneth Branagh am Wyndham’s Theatre im Londoner West End inszeniert un mit em *Olivier Award* uuszeichnet woren isch. 2007 het er syy Theaterdebüt gee in s Peter Shaffers *Equus*, wun er in dr Roll vum psychisch gsterte Staalbue *Alan Strang* am Gielgud Theatre z London Erfolg het chenne fyyre.

Dr Daniel Radcliffe het e gschetzt Vermege vu 23 Millione Bfund. Zurzyt zellt er noch em amerikanische Forbes Magazine zue dr Jungschauspiiler z Hollywood, wu am beschte verdiene. Zwische Juni 2007 un Juni 2008 het er Gasche in Hechi vu 19 bis 25 Mio. US-Dollar iberchuu un lyt vor dr Amerikanerne Miley Cyrus (* 1992; 15-25 Mio. US-Dollar) un Mary-Kate un Ashley Olsen (* 1986; 15-22 Mio. US-Dollar) uf Blatz eis.

## Filmografi
* 1999: David Copperfield *(David Copperfield)* (TV)
* 2001: Der Schneider von Panama *(The Tailor of Panama)*
* 2001: Harry Potter und der Stein der Weisen *(Harry Potter and the Philosopher’s Stone)*
* 2002: Harry Potter und die Kammer des Schreckens *(Harry Potter and the Chamber of Secrets)*
* 2004: Harry Potter und der Gefangene von Askaban *(Harry Potter and Prisoner of Azkaban)*
* 2005: Harry Potter und der Feuerkelch *(Harry Potter and the Goblet of Fire)*
* 2007: Harry Potter und der Orden des Phönix *(Harry Potter and the Order of the Phoenix)*
* 2007: December Boys
* 2007: My Boy Jack (TV-Drama)
* 2009: Harry Potter und der Halbblutprinz *(Harry Potter and the Half-Blood Prince)*
* 2010: Harry Potter und die Heiligtümer des Todes: Teil 1 *(Harry Potter and the Deathly Hallows: Part 1)*
* 2011: Harry Potter und die Heiligtümer des Todes: Teil 2 *(Harry Potter and the Deathly Hallows: Part 2)*
* 2012: Die Frau in Schwarz *(The Woman in Black)* 
* 2012: A Young Doctor’s Notebook (vierdeiligi Miniserie) 
* 2013: Kill Your Darlings
* 2013: The F-Word – Von wegen nur gute Freunde! *(The F Word)*
* 2013: Horns
* 2015: Dating Queen *(Trainwreck)*
* 2015: Victor Frankenstein – Genie und Wahnsinn *(Victor Frankenstein)*
* 2015: The Gamechangers
* 2016: Swiss Army Man
* 2016: Die Unfassbaren 2 *(Now You See Me 2)*
* 2016: Imperium
* 2017: Jungle
* 2018: Der Kurier – In den Fängen des Kartells *(Beast of Burden)*
* 2019: Playmobil: Der Film (*Playmobil: The Movie*, Stimm)

### Serien´
* 2006: Extras (Folge *Die Daniel-Radcliffe-Episode*)
* 2010, 2014: Die Simpsons (*The Simpsons*, 2 Folge, Stimm)
* 2012: Robot Chicken (Folge 6x09 *Eis-Mann-Stiel*, Stimm)
* 2012–2013: A Young Doctor’s Notebook (8 Folge)
* 2015: BoJack Horseman (Folge 2x08 *Finden wir es heraus*, Stimm)
* 2019: Miracle Workers (7 Folge)

## Theater
* 2002: The Play What I Wrote (West End) – Gaschtufdritt
* 2007: Equus (West End) – as Alan Strang
* 2008–2009: Equus (Broadway) – as Alan Strang
* 2011–2012: How to Succeed in Business Without Really Trying (Broadway) as J. Pierrepont Finch
* 2013: The Cripple of Inishmaan (West End) – as Billy Claven
* 2014: The Cripple of Inishmaan (Broadway) – as Billy Claven
* 2017: Rosencrantz and Guildenstern Are Dead (Old Vic Theatre, London)
* 2018–2019: The Lifespan of a Fact (Broadway)

## Uuszeichnige

* 2001: *Male Youth Discovery of the Year* (Hollywood Women’s Press Club)
* 2001: *Bravo Otto in Silber* as männlige Filmstar
* 2002: *Person of the Year* (Time For Kids)
* 2002: *Gold Plate*, David di Donatello Awards
* 2002: *Sir James Carreras Award*: „Outstanding New Talent“
* 2002: *Bravo Otto in Silber* as männlige Filmstar
* 2003: *Best Young Actor* (SyFy Genre Awards)
* 2003: *Bravo Otto in Bronze* as männlige Filmstar
* 2004: *Top 10 Kinderstar' (RTL)
* 2004: *Young Talent of the Year* (ITV Celebrity Awards)
* 2004: *Bravo Otto in Silber* as männlige Kinostar
* 2005: *Best Young Actor* (SyFy Genre Awards)
* 2005: *Bravo Otto in Gold* as männlige Kinostar
* 2006: *Best Actor/Movie* (SyFy Genre Awards)
* 2007: *Best Male Performance* (National Movie Awards, UK)
* 2007: *Bravo Otto in Gold* as männlige Kinostar
* Im Juli 2007 hän si dr Rupert Grint, dr Emma Watson un dr Daniel Radcliffe zämme mit Abdruck vu ihre Händ, Fieß un Zaubwerstäcke vor em *Grauman’s Chinese Theatre* z [[Los Angeles]] verebigt.
* 2008: *Dewynters London Newcomer of the Year* (Whatsonstage.com Theatregoers’ Choice Awards, UK)
* 2009: *Favorite Leading Actor in a Broadway Play* (Broadway.com Audience Award)
* 2009: *Favorite Breakthrough Performance'' (Broadway.com Audience Award)
* Am 12. November 2015 het dr Radcliffe dr 2565. Stärn uf em Hollywood Walk of Fame iberchuu.

## Fueßnote


## Weblink

* 
* www.danradcliffe.co.uk
* www.danradcliffe.com
* www.danradcliffe.de
* Sammlig vu Daniel Radcliffe-Interview (Video)